**Unde-s românii?!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Unde-s românii?!

...

Nori negri se-adună

Peste țara noastră-n derivă,

Dar românimea, naivă,

Nu aude cum tună?

Nu simte miros de furtună

Și nici de colivă?

...

Se bucură azi idioții,

Că țara străbună ne moare

Ucisă prin jaf și trădare,

Au dispărut de mult patrioții,

Unde-s românii cu toții,

Moartea țării nu-i doare?

...

Din țară se-nfruptă dușmanii,

Au luat-o prin înaltă trădare,

Nu-i nimeni să mai stea la hotare,

Trădătorii-și numără banii,

Unde-s românii sărmanii

Când țara străbună le moare?

...

Se aud cum strigă străbunii,

De-acolo, din eterna tăcere,

Când țara lor piere:

Unde-s românii?!

Cândva stăteau la hotare,

Cu arma în mână,

Cu pieptul în față,

Nu le păsa de-a lor viață,

Ci de țara străbună!